Argiopo

Argiopo (el la greka ἀργῇς, «blank-vizaĝulino») estas epiteto de la Luno, kaj nomo de diversaj rolulinoj de la helena mitologio:

 Najado, filino de la oceanido Nilo. Ŝi edziniĝis al Agenoro, reĝo de Tiro (Fenicio), kaj naskis de li multnombran idaron: Kadmo, Fineo, Taso, Kilikso, Fenikso kaj EŭropoHigeno. Fabloj, 178.. Tamen, Argiopo ŝajnas esti kromnomo de Telefaso (ankaŭ luna epiteto) aŭ Telefo, pli konata tiel en la helena kaj romia literaturo. Por plia informo, vidu la paĝon Telefaso.
 Alia najado, filino de la rivero Cefizo. Ŝi estis la patrino, kun Filamono, la fama aedo, de Tamiro, la unua samseksema homoConon. Rakontoj, 7.. Ŝi loĝis en la monto Parnaso, sed kiam Filamono rifuzis edziĝi al ŝi, Argiopo translokiĝis al la lando de la odrisioj, en TrakioApolodoro. Mitologia biblioteko, 1.3.3..
 Nimfo de la urbo Eleŭso, eble ankaŭ filino de la rivero Cefizo. Ŝi unuiĝis al Branko, kun kiu iĝis patrino de Cerciono, la arkadano kiu defiis ĉiujn preterpasantojn pugno-lukti ĝismorte. Fine, Tezeo akceptis la defion, mortigis Cercionon kaj seksperfortis lian filinon AlopoApolodoro. Epitomo, 1.3..
 Filino de Teŭtro, reĝo de Teŭtranio regiono proksima al Misio (Malgrandazio). Ŝi edziniĝis al Telefo, fama filo de Heraklo, kiu heredis tiel la regnon de TeŭtroDiodoro Sicila. Historia biblioteko, 4.3.. Kun Telefo, Argiopo estis patrino de Eŭripilo, kiu partoprenis la trojan militon kaj fine estis mortigita fare de NeoptolemoPaŭzanio. Priskribo de Grekio, 3.26.9..

 Aliaj uzoj 
 Argiopo estas ankaŭ specio de araneo.
 Argiopo estas rolulo de la videoludo Ragnarok Online

 Notoj kaj referencoj 

Kategorio:Najadoj
Kategorio:Epitetoj de la grekaj dioj
Kategorio:Idaro de la oceanidoj
Kategorio:Reĝedzoj en la helena mitologio
Kategorio:Nimfoj
Kategorio:Fenicoj en la helena mitologio